b'\n_START_ARTICLE_\nInformiranje\n_START_PARAGRAPH_\nInformiranje ali obve\xc5\xa1\xc4\x8danje je oddajanje, raz\xc5\xa1irjanje informacij, enosmerno sporo\xc4\x8danje brez povratne zanke. V teoriji in praksi odnosov z javnostmi predstavlja informiranje ali obve\xc5\xa1\xc4\x8danje enega od \xc5\xa1tirih razvojnih komunikacijskih modelov, ki izhaja iz prepri\xc4\x8danja, da \xc4\x8de imajo ljudje informacije, razumejo razloge dejanj in jih tudi sami podpirajo. Pri tem modelu pa gre pravzaprav za raz\xc5\xa1irjanje ugodnih, pozitivnih informacij o organizaciji ali posamezniku in za prikrivanje neugodnih, negativnih, neprijetnih. Odnosi z javnostmi so tradicionalno namre\xc4\x8d posku\xc5\xa1ali vplivati na javnosti v prid organizacij in svojih klientov tako, da so razvijali enosmerno prepri\xc4\x8devalno komunikacijo od organizacije k njenim javnostim. Namen obve\xc5\xa1\xc4\x8danja je spremeniti vedenje javnosti, ne pa tudi vedenja tistega, ki obve\xc5\xa1\xc4\x8da, zato se je za ta razvojni model odnosov z javnostmi v komunikologiji uveljavil izraz asimetri\xc4\x8dno ali enosmerno komuniciranje._NEWLINE_Tipi\xc4\x8dna uporaba informiranja namesto komuniciranja je v vladnih in drugih dr\xc5\xbeavnih ustanovah.'